Mètro de Los Angeles

Lo mètro de Los Angeles (oficialament en anglés : Los Angeles County Metro Rail, en occitan : camin de fèrre metropolitan del comtat de Los Angeles) es lo principal sistèma de transpòrt en comun servissent Los Angeles e son aglomeracion. Espleitat per la Los Angeles County Metropolitan Transportation Authority (LACMTA), dispausa de 93 estacions despartidas sus sièis linhas, totalisant 170,1 quilomètres de vias e près de  passatgièrs per jorn.

La primièra linha del mètro de Los Angeles foguèt inaugurada en 1990. Al cors de las annadas lo malhum s'es fòrça estendut, e mai se la dessèrta rèsta encara pro febla comparada a aquela d'autres mètros del mond, tot coma la frequentacion del malhum metropolitan que demòra largament en deçà d'aquela dels mètros d'autras grandas metropòlis talas que Nòva York o París. A la manièra de son omològ nòvayorkés, de nombrós ponches d'arrèsts del mètro de Los Angeles son pas sosterranhs. En efièch, una granda partida de las estacions es situada en susfàcia, e d'unas pòdon tanben seguir un traçat aerian.

Lo trafic es generalament assegurat de 5 òras del matin a mièjanuèch, mas los oraris pòdon variar segon la linha utilizada e lo jorn de la setmana. En dimenjada los trens pòdon efectivament foncionar fins a doas òras del matin. E puèi, la dessèrta del comtat de Los Angeles es tanben assegurada per d'autres mejans de transpòrt en comun : de nombrosas linhas d'autobús completan atal lo mètro de Los Angeles. Lo malhum d'autobús rapides del comtat permet tanben de melhorar la qualitat de sa dessèrta, e los malhums ferroviaris Amtrak e Metrolink i son tanben ligats.

 Nòtas e referéncias 

 Nòtas 

 Referéncias 

 Vejatz tanben 

 Articles ligats 

 Los Angeles
 Transpòrts a Los Angeles

 Ligams extèrnes 

  Site oficial

Categoria:Los Angeles
Los Angeles